Heaoluteaduste tippkeskus EstWell

EstWell seminar Sotsiaaltervishoiu uurimisrühm: Kogukonnast lähtuv uurimistöö vaimse tervise ja heaolu valdkonnas
2025-10-21 11:00 - 12:00 (Europe/Tallinn)
Teadusseminar avab sotsiaaltervishoiu uurimisrühma peamisi uurimissuundi ning keskendub kogukonna rollile vaimse tervise ja heaolu toetamisel. Kuidas tugevdada vaimse tervise ökosüsteeme ja kogukondlikku vastutust erinevates eluetappides ja sotsiaalsetes kontekstides? Ettekannetes tuuakse praktilisi näiteid käimasolevatest uurimistöödest.

Seminari viivad läbi EstWelli sotsiaaltervishoiu uurimisrühma liikmed:
Merike Sisask, Tallinna Ülikooli sotsiaaltervishoiu professor
Käthlin Mikiver, Tallinna Ülikooli doktorant-nooremteadur
Stella Täht-Vaik, Tallinna Ülikooli doktorant-nooremteadur
Rainer Mere, SEKMO doktorant, Eesti-Rootsi vaimse tervise ja suitsidoloogia instituut (ERSI)

EstWell seminar Isiksuse ja heaolu uurimisrühm: Valitud hiljutised uuringud heaolu ja inimestevaheliste erinevuste vallas
2025-11-04 11:00 - 12:00
Seminaril teevad ühisettekande isiksuse ja heaolu uurimisrühma liikmed:
Karin Täht ja Toivo Aavik teemal “Seosed seksuaalse iha ja demograafiliste muutujate vahel Eesti geenivaramu andmetel”
Emily (Hongzhen) Cheng “Necessary condition analysis as an alernative predictive tool”
Maris Vainre “Nutirakenduste tõhusus vaimse tervise probleemide puhul”

Seminar toimub inglise keeles.

EstWell seminar Aju bioelektriliste signaalide uurimisrühm: Hiljutised uuringud EEG individuaalsete erinevuste ja funktsionaalse ühenduvuse kohta
2025-11-18 11:00 - 12:00
Seminari viivad läbi Tallinna Tehnikaülikooli biosignaalide töötluse kaasprofessor Maie Bachmann, teadur Laura Päeske, doktorant-nooremteadur Tuuli Uudeberg ja teadusassistent Maive Hanni.

Vastupanuvõime alused: kuidas seotus ja eneseregulatsioon kaitsevad vaimset tervist
2025-11-28 11:00 - 14:30 | Baltic Media and Film School, Narva mnt 27, Tallinn, Estonia
Registreerimine on avatud siin.
Sümpoosion toimub Tallinna Ülikooli Balti filmi, meedia ja kunstide instituudis (BFM) aadressil Narva mnt 27, ruumis N-407 ja Zoomis vastavalt, millise osaluse viisi märkisid registreerimisankeedile.
Inimese vastupanuvõime tugineb seotusele ja võimele oma emotsioone reguleerida. See sümpoosion toob kokku rahvatervishoiu, psühholoogia ja meediauuringute eksperdid, et uurida, kuidas seotus ja emotsioonide reguleerimine toetavad vaimset heaolu eri elanikkonna- ja kogukonnagruppides.Peamised teemad hõlmavad kasvavat vajadust mõista haavatavust ja tugevdada vastupanuvõimet tänapäeva ühiskonnas (Merike Sisask), kuidas emotsioonide reguleerimise kohandamine erinevates olukordades toetab vastupanuvõimet (Kaitlyn Werner), eneseregulatsiooni rolli üksilduse ja vaimse tervise kogemustes (Thuyvy Nguyen) ning kuidas need dünaamikad avalduvad digikogukondades (Katrin Tiidenberg).Ühiselt näitavad ettekanded, kuidas seotuse ja eneseregulatsiooni mõistmine aitab tugevdada vaimset tervist eri rühmades ja kontekstides.
Dr Thuy-vy T. Nguyen on Durhami Ülikooli (Ühendkuningriik) psühholoogia dotsent ja Solitude Labi (Üksiolekulabori) juhtivteadur. Tema teedrajav uurimistöö käsitleb, kuidas üksiolek mõjutab emotsioone, mõtteid ja heaolu. Ta on ka raamatu Solitude: The Science and Power of Being Alone kaasautor.
Dr Kaitlyn M. Werner on Tartu Ülikooli afektiivse psühholoogia teadur. Tema interdistsiplinaarne uurimistöö kasutab mitmeetodilisi lähenemisi, et uurida eneseregulatsiooni, emotsioonide regulatsiooni, mõõtmist ja heaolu erinevates kontekstides, rõhutades samas täiustatud kvantitatiivseid meetodeid ja uurimistulemuste reprodutseeritavust.
Prof Katrin Tiidenberg on osaluskultuuri professor Tallinna Ülikooli Balti filmi-, meedia- ja kunstikoolis. Tema uurimistöö keskendub inimeste sotsiaalmeediapraktikatele — eriti visuaalsusele, seksuaalsusele ja poliitilisele osalusele — ning käsitleb identiteedi, kogukonna, normide ja võimu küsimusi. Ta juhib mitmeid rahvusvahelisi uurimisprojekte, sealhulgas digitaalse usalduse ja heaolu tehnoloogiate teemalisi.
Prof Merike Sisask on Tallinna Ülikooli ühiskonnateaduste instituudis (ÜTI) sotsiaaltervishoiu professor ning Eesti-Rootsi Vaimse Tervise ja Suitsiidiuuringute Instituudi (ERSI) juhatuse liige. Ta oli Eesti inimarengu aruande 2023 „Vaimne tervis ja heaolu“ peatoimetaja. Tema peamised uurimissuunad on vaimse tervise ja heaolu sotsiaalsed mõjutegurid, suitsiidiennetus ning kogukonnapõhised vaimse tervise ennetusprogrammid ja nende hindamine.

Ajakava:
11-13 Ettekanded
13-13:30 Lõuna
13:30-14:30 Paneeldiskussioon
Ettekanded ja arutelu on inglise keeles.

EstWell seminar Vaimse tervise ruum: kus elab õnnetunne ja kuidas see jõuab inimeseni
2025-12-02 11:00 - 12:00
Seminaril räägivad Kadri Leetmaa, Anto Aasa ja Jürgen Pikk sotsiaal-ruumilise konteksti uurimisrühmast ning Kairi Kreegipuu aju ja tunnetuse uurimisrühmast.
Ettekandes vaatame, kuidas inimeste elukeskkonna sotsiaalsed ja füüsilised omadused kujundavad nende vaimset tervist ja eluga rahulolu. Kasutades Eesti rahvastiku vaimse tervise uuringu (2021–2022) andmeid, analüüsime, millised keskkonnategurid – alates naabruskonna sotsiaalsetest karakteristikutest kuni elukoha rohelise ümbruseni – avaldavad heaolule mõju. Samuti hindame, kuidas need kontekstuaalsed näitajad võrreldes inimeste sotsiaal-demograafiliste ja psühholoogiliste profiilidega seletavad inimese vaimse tervise seisundit ja eluga rahulolu. Lisaks võrdleme tajutud elukeskkonna rohelust objektiivselt mõõdetud elukeskkonna rohelusega ning näitame, et need näitajad on olemuslikult erinevad viisid rohekeskkonna mõju mõõtmiseks.

EstWell seminar Heaolu-uuringute uurimisrühm: Heaolust mitmemõõtmeliselt
2025-12-16 11:00 - 12:00
Eesti haridus 2035 visioonidokumendis on määratletud heaolu protsessina, mis väljendub inimeste üldises enesetõhususes ja kooskõlalistes suhetes sotsiaalse, loodusliku, vaimse ja tehnoloogilise elukeskkonnaga. Heaolu-uuringute uurimisrühma liige Oliver Nahkur tutvustab värskelt alanud teadusarendusprojekti „Eesti laste heaolu kontseptuaalse mudeli loomine ja selle indikaatorite väljatöötamine”. Dagmar Kutsar räägib aga heaolu mitmemõõtmelisest käsitlusest (indiviidi toimevõimekusest ja heaolu koosloomest erinevatel ühiskonna toimimise tasanditel ja sotsiaalse elu valdkondades). Ta kutsub kaasa mõtlema projekti raames äsjavalminud elukaare- ja valdkondade ülese interdistsiplinaarse heaolu mudeli kasutatavusest inimliku õitsengu poole püüdlemisel.

EstWell seminar Ennetuse uurimisrühm: Riski- ja kaitsetegurite koosmõju noorte depressioonisümptomite kujunemisel
2025-12-30 11:00 - 12:00
Seminaril teevad ettekande Hedvig Sultson ja Eike Siilbek Tervise Arengu Instituudist.
Ettekanne käsitleb, miks ja kuidas uurida vaimse tervise kontekstis vahendusefekte ehk erinevate riski- ja kaitsetegurite omavahelisi seoseid ning nende kaudu avalduvaid mõjusid. Tutvustame uuringut, kus testisime noorte pere- ja sõprussuhete seost depressioonisümptomitega ning seda, kas ja mil määral vahendavad neid seoseid afekti regulatsiooni raskused. Samuti võrdleme vahendusmehhanisme vanuse- ja soogruppide lõikes. Analüüs põhineb Eesti laste vaimse tervise uuringu (LVTU) andmetel.

EstWell mini-konverents Heaolu ruumis: kuidas mõõta ja mõista ruumi kvaliteeti heaolu-uuringutes
2026-01-09 11:00 - 15:15
Registreeru SIIN
Sündmus toimub Tartus aadressil Vanemuise 46, ruumis 327 ja Zoomis
Sündmuse ennelõunane osa viiakse läbi eesti keeles ja pärastlõunane inglise keeles.
Konverentsil

räägime koostamisel olevas Eesti Üleriigilisest Planeeringust “Eesti 2050” (mida uus riiklik ruumiplaneering Eesti ühiskonna, asustuse ja erinevate paikade inimeste heaolule tähendab ning kuidas riik järgmistel aastakümnetel ruumiheaolu andmepõhiselt analüüsib);

viime läbi arutelu, et toetada ettevalmistusi EstWelli teadlaste andmekasutuslepingut Statistikaametiga teemal “Tervis ja kontekstiandmed”;

saame inspiratsiooni Rootsi näitest asukoha- ja registriandmete sidumisest.

Konverentsi järel toimub EstWell nõukogu koosolek.
AJAKAVA
11.00-12.30 Eesti üleriigilisest planeeringust “Eesti 2050” ja Eestis rakendatavast ruumiheaolu muutuste monitooringust. Koostamisel üleriigilise planeeringu “Eesti 2050” raames on valminud planeeringu ja ruumiheaolu andmepõhise seire metoodika. Uuringu autorid Pille Metspalu ja Jürgen Pikk (Hendrikson ja Ko, TÜ geograafia osakond) tutvustavad loodud mõõdikuid ja võtmenäitajaid, mille abil riik ruumiheaolus toimuvaid muutusi järgmise 25 aasta jooksul jälgib. Toimub arutelu, kuidas mõõta heaolumuutusi ruumis ning milliseid uurimisküsimusi võiks küsida EstWelli teadlased.
https://www.riigiplaneering.ee/uleriigiline-planeering/uleriigiline-planeering-eesti-2050/uuringud#andmepohise-seire-ja
12.30-13.15 Lõuna
13.15-14.45 Arutelu: ettevalmistused andmekasutuslepingule “Tervis ja kontekstiandmed” Statistikaametiga. Kadri Leetmaa (TÜ geograafia osakond) ja Kairi Kreegipuu (TÜ psühholoogia instituut) tutvustavad Ruumiheaolu LMP eesmärke ning annavad ülevaate andmekasutuslepingu ja eetikaloa ettevalmistamisest. Ettevalmistamisel on IMO kogurahvastiku longituudse (1989+) loendustel ja registritel põhineva andmebaasi ning terviseandmete sidumine EstWelli teadustöö eesmärgil. Toimub kaasav ajurünnak heaolu- ja ruumiteadlaste ühiste uurimisküsimuste ja andmevajaduste kaardistamiseks.
14.45-15.15 Inspiration talk: Using Swedish Geolocation Data in Social Science Research by Qinya Feng (https://qinyafeng.github.io/), Department of Government, Uppsala University. Recent applications from the Department of Government, Uppsala University, that combine geolocation data with other Swedish register data.

EstWell seminar AI rakendused tervishoius: videopõhisest tekstipõhise andmestikuni
2026-01-13 11:00 - 12:00
Loeng tutvustab praktilisi tehisintellekti (AI) rakendusi tervishoius, tuginedes meie teadustööle rehabilitatsiooni ja arvutinägemise valdkonnas. Käsitletakse kõnnianalüüsi ja liikumishindamist ning peenmotoorika ja käekirja analüüsi ning tuuakse esile, kuidas videopõhine tehisintellekt saab toetada objektiivset funktsionaalset hindamist ja personaalset rehabilitatsiooni. Samuti vaadeldakse suurte keelemudelite (LLM-id) kasvavat rolli haiglates, sealhulgas kliinilises tõlkes, patsiendisuhtluses ja automatiseeritud dokumenteerimises, keskendudes nende reaalsele rakenduspotentsiaalile, integratsiooniga seotud väljakutsetele ja vastutustundlikule kasutamisele.
Seminari viib läbi Tallinna Tehnikaülikooli e-tervise keskuse teadur Elli Valla.
Seminari saab kuulata Zoomi vahendusel ning Tehnikaülikooli raamatukogu hoones, kes soovivad füüsiliselt kohale tulla. Aadress: Tallinn, Akadeemia tee 1. Ruum LIB-109B.

EstWell seminar Heaolu sotsiaalmeedias: tagasi rumalamate algoritmide juurde?
2026-01-27 11:00 - 12:00
Loeng keskendub sotsiaalmeedia platvormidele ja heaolule, tuginedes TRAVIS-projekti tulemustele. Fookuses on algoritmid ja noorte täiskasvanute püüdlused oma sotsiaalmeediakogemust heaoluga seonduvalt kujundada, kasutades platvormide erinevaid võimalusi algoritmidele tagasiside andmiseks. Käsitleme neid praktikaid enesehoiu vormina, mille kaudu üritatakse soodustada heaolu toetava sisu esiletõusu ja piirata kahjulikuna tajutava sisu levikut. Arutleme ka sedalaadi kureerimisega seotud väljakutsete ja piirangute üle.
Jaana Davidjants on Tallinna Ülikooli Balti filmi, meedia ja kunstide instituudi külalisteadur, kes uurib sotsiaalmeediat, visuaalkultuuri ja heaoluga seotud teemasid. Tema doktoritöö keskendus sõjaga seotud aktivismile sotsiaalmeedias. Jaana on uurinud digitaalset usaldust uurimisprojekti „Usaldus ja visuaalsus: igapäevased digipraktikad” (TRAVIS) raames.

EstWell seminar Liigsöömise psühhomeetria ja seosed vaimse tervisega & Kehalise aktiivsuse objektiivne mõõtmine rahvastikupõhises uuringus
2026-02-10 11:00 - 12:00
Kenn Konstabel Tervise Arengu Instituudist tervisekäitumise ja vaimse tervise uurimisrühmast räägib teemadel:
1. Liigsöömise psühhomeetria ja seosed vaimse tervisega
2. Kehalise aktiivsuse objektiivne mõõtmine rahvastikupõhises uuringus

EstWell seminar Psühhopatoloogia mehhanismide uurimisrühm: Isiksusepõhised dimensionaalse psühhopatoloogia mudelid
2026-03-10 11:00 - 12:00
Seminaris tutvustab isiksuse- ja kliinilise psühholoogia nooremteadur Helo Liis Soodla oma dimensionaalseid psühhopatoloogia mudeleid uuriva doktoritöö tulemusi. Töö keskendub muutuja- (variable-centered) ja isikusepõhiste (person-centered) analüüsimeetodite kombineerimisele kõige sisukamate kirjelduste loomiseks ning hea- ja pahaolu ennustamiseks. Seminaril tuleb arutlusele, milliseid unikaalseid võimalusi annab kummagi lähenemise kasutamine kliinilistel ja populatsioonipõhistel valimitel.

EstWell seminar Biofunktsionaalsete materjalide teaduslabor: Stressiga seotud molekulaarsete markerite sensorite ülevaade
2026-03-24 11:00 - 12:00
Stress on keeruline füsioloogiline reaktsioon, mis käivitab paljude biokeemiliste ühendite vabanemise, reguleerides neuroendokriinset ja immuunsüsteemi. Stressiga seotud molekulaarsete markerite (stressi biomarkerid) jälgimine on pälvinud üha suuremat tähelepanu, kuna pikaajaline stress on tugevalt seotud metaboolsete häirete, südame-veresoonkonnahaiguste ja vaimse tervise probleemide kujunemisega.
Ettekandes antakse ülevaate peamistest molekulaarsetest biomarkeritest, mis on seotud nii ägeda kui ka kroonilise stressiga. Erilist tähelepanu pööratakse hiljutistele edusammudele nende biomarkerite mitteinvasiivsete tuvastusmeetodite arendamisel, sealhulgas patsiendimanuste testide ja kehalkantavate sensorite tehnoloogiatele. Lisaks tutvustatakse ettekandes TalTechi Biofunktsionaalsete materjalide uurimisrühma panust selles valdkonnas, eelkõige molekulaarselt jäljendatud polümeeridel (MIP) põhinevate sünteetiliste retseptorite arendamist stressi biomarkerite tuvastamiseks. Lõpetuseks esitatakse tulevikuperspektiiv stressi biomarkerite sensortehnoloogiate arengusuundadest, sealhulgas vastupidavate sünteetiliste retseptorite integreerimisest kehalkantavatesse seadmetesse inimese stressi füsioloogia mitteinvasiivseks jälgimiseks.

EstWell seminar Käitumise ja geneetika uurimisrühm
2026-04-07 11:00 - 12:00

EstWell seminar Afekti ja regulatsiooni uurimisrühm
2026-04-21 11:00 - 12:00

EstWell seminar Arengu ja hariduse uurimisrühm
2026-05-05 11:00 - 12:00

EstWell seminar Rahvatervise uurimisrühm
2026-05-19 11:00 - 12:00

EstWell seminar Interaktsioonidisaini uurimisrühm
2026-06-02 11:00 - 12:00

EstWell seminar Tähelepanu, aju ja kognitsiooni uurimisrühm
2026-06-16 11:00 - 12:00

EstWell aastakonverents
2026-08-17 10:00 - 2026-08-19 17:00
